Begrepet «krabbefelt» har blitt hengende igjen i dagligtalen, og det brukes fortsatt feilaktig, blant annet i pressen, men også av veimyndighetene selv. I motsetning til krabbefelt er forbikjøringsfelt et ekstra felt til venstre for det ordinære kjørefeltet, altså et ekstra felt mellom kjøreretningene. Hurtiggående trafikk må dermed skifte felt om de skal kunne komme seg forbi saktegående kjøretøyer. I krabbefelt har trafikken vikeplikt når en skal tilbake i det ordinære kjørefeltet, mens i forbikjøringsfelt har trafikken i begge felt gjensidig vikeplikt når feltet opphører.